**Αθήνα, 08/05/2024**

**Αρ. Πρωτ.: 083**

**ΔΕΛΤΙΟ ΤΥΠΟΥ**

**Της Ελληνικής Ομοσπονδίας Θαλασσαιμίας**

**Η 8η Μαΐου** έχει καθιερωθεί από τον Παγκόσμιο Οργανισμό Υγείας και την Παγκόσμια Ομοσπονδία Θαλασσαιμίας **ως Παγκόσμια Ημέρα Θαλασσαιμίας (Μεσογειακής Αναιμίας),** με στόχο την ενθάρρυνση των επιστημόνων σε όλο τον κόσμο για την καλύτερη αντιμετώπιση της ασθένειας, καθώς και την ευαισθητοποίηση της κοινής γνώμης σχετικά με τα προβλήματα που αντιμετωπίζουν οι θαλασσαιμικοί.

Ο πάσχων από Θαλασσαιμία (μεσογειακή αναιμία) χρειάζεται τακτικές μεταγγίσεις αίματος για να διατηρήσει σε φυσιολογικά επίπεδα την αιμοσφαιρίνη του οργανισμού του, γι’ αυτό και η προσφορά αίματος από τους Εθελοντές Αιμοδότες θεωρείται ανεκτίμητη.

Στις μέρες μας η νόσος μπορεί να προληφθεί, αρκεί οι άνθρωποι που θέλουν να τεκνοποιήσουν να υποβληθούν σε αιματολογικές εξετάσεις στα κέντρα πρόληψης της Θαλασσαιμίας που λειτουργούν στα νοσοκομεία της χώρας μας.

Στις 8 Μαΐου, γιορτάζουμε και τιμούμε την **Παγκόσμια Ημέρα Θαλασσαιμίας,** ως ημέρα αναφοράς, αγάπης και τιμής σε όλους τους πάσχοντες από Θαλασσαιμία, τις δυνατότητές τους και την προσφορά τους στην κοινωνία.

**Με εκτίμηση,**

**Για το Διοικητικό Συμβούλιο**

**της Ελληνικής Ομοσπονδίας Θαλασσαιμίας**

**Ο ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ **

 **ΑΝΔΡΕΑΣ ΛΙΒΑΝΟΣ ΑΓΛΑΪΑ ΣΑΛΑΜΟΥΡΑ**